# Cambodia

Cambodia| Gweriniaeth Democrataidd FietnamCộng hòa Xã hội chủ nghĩa Việt Nam* |
|  |
| Arwyddair | Teyrnas Syfrdandod  |
| Math | gwladwriaeth sofran, gwlad, teyrnas  |
|  |
| Prifddinas | Phnom Penh  |
| Dinas fwyaf | Phnom Penh  |
| Poblogaeth | 17,423,880  |
| Sefydlwyd | 2 Medi 1945 (Datganiad o Annibyniaeth) |
| Anthem | Nôkôr Réach  |
| Pennaeth llywodraeth | ហ៊ុន ម៉ាណែត  |
| Cylchfa amser | UTC+07:00, Asia/Phnom\_Penh  |
| Iaith/Ieithoedd   swyddogol | Chmereg  |
| Daearyddiaeth |
| Gwlad | Cambodia  |
| Arwynebedd | 181,035 ±1 km²  |
| Yn ffinio gyda | Laos, Gwlad Tai, Fietnam, Mekong Delta  |
| Cyfesurynnau | 12.5°N 105°E  |
| Gwleidyddiaeth |
| Corff deddfwriaethol | Llywodraeth Cambodia  |
| Swydd pennaeth   y wladwriaeth | Brenin Cambodia  |
| Pennaeth y wladwriaeth | Norodom Sihamoni  |
| Swydd pennaeth   y Llywodraeth | Prif Weinidog Cambodia  |
| Pennaeth y Llywodraeth | ហ៊ុន ម៉ាណែត  |
|  |
|  |
| Crefydd/Enwad | Bwdhaeth, Islam, Cristnogaeth, eneidyddiaeth  |
| Ariannol |
| Cyfanswm CMC (*GDP*) | $26,961 miliwn, $29,957 miliwn  |
| Arian | KHR  |
| Cyfartaledd plant | 2.36  |
| Mynegai Datblygiad Dynol | 0.593  |
|  Ffeiliau perthnasol ar Comin |
| [golygwch ar Wicidata] |

Gwlad yn ne-ddwyrain Asia yw **Teyrnas Cambodia** neu **Cambodia**. Arferai'r wlad gael ei galw'n **Kampuchea** ac mae ganddi boblogaeth o 14 miliwn o drigolion. Mae'n ffinio â Gwlad Tai i'r gorllewin a'r gogledd-orllewin, Laos i'r gogledd-ddwyrain a Fietnam i'r dwyrain a'r de-ddwyrain. I'r de, daw wyneb yn wyneb â Gwlff Gwlad Tai. Dominyddir daearyddiaeth Cambodia gan Afon Mekong a'r Tonlé Sap ("y llyn dŵr ffres"), ffynhonnell bwysig o bysgod.

Y Khmeriaid yw'r grŵp ethnig mwyaf a Bwdhaeth yw'r brif grefydd. Y brifddinas a'r ddinas fwyaf yw Phnom Penh. Cambodia yw'r dalaith olynol i'r Ymerodraeth Khmer Hindŵ a Bwdhaidd, a reolodd y mwyafrif o'r Penrhyn Indo-Tsieineaidd rhwng y 11g a'r 14g.

Gan amlaf, disgrifir person o Gambodia fel "Cambodiad" neu "Khmer", er caiff yr ail derm ei ddefnyddio pan yn disgrifio Khmeriaid ethnig yn unig. Mae'r rhan fwyaf o Gambodiaid yn Fwdistiaid Theravada o dras Khmer, er bod gan y wlad niferoedd sylweddol o Fwslemiaid Cham, yn ogystal â Tsieiniaid, Fietnamiaid a llwythi bychan o'r mynyddoedd.

Prif ddiwydiannau Cambodia yw dillad, twristiaeth ac adeiladu. Yn 2007, daeth dros 4 miliwn o dramorwyr i Angkor Wat. Yn 2005, daethpwyd o hyd o gyflenwadau o olew a nwy naturiol yn nyfroedd tiriogaethol Cambodia, a phan fydd yr echdyniad yn cychwyn yn 2011, gallai'r arian o'r olew effeithio'n sylweddol ar economi'r wlad. Serch hynny, gallai rhan helaeth o unrhyw elw ddiweddu yn nwylo'r gwleidyddion cefnog os na fydd y sefyllfa'n cael ei fonitro'n ofalus.

## Daearyddiaeth

*Prif: Daearyddiaeth Cambodia*
Mae gan Cambodia arwynebedd o 181,035 km sgwâr (69,898 milltir sgwâr), gan rannu ffin o 800 kilomedr (500 mi) gyda Gwlad Tai yn y gogledd a'r gorllewin, ffin o 541 kilomedr (336 mi) gyda Laos yn y gogledd-ddwyrain, a ffin o 1,228 kilomedr (763 mi) gydag Fietnam yn y dwyrain a'r de-ddwyrain. Mae ganddi 443 kilomedr (275 mi) o arfordir ar hyn Gwlff Gwlad Tai. Nodwedd ddaearyddol mwyaf unigryw yw'r paith llynnol, a ffurfiwyd gan lifogydd y Tonle Sap (Y Llyn Mawr), sy'n mesur tua 2,590 kilomedr sgwâr (1,000 milltir sgwâr) yn ystod y tymor sych ac sy'n ehangu i tua 24,605 kilomedr sgwâr (9,500 milltir sgwâr) yn ystod y tymor gwlyb. Mae'r paith poblog hwn, sydd wedi ei neilltuo ar gyfer tyfu reis gwlyb, yng nghefn gwlad Cambodia.

Mae'r rhan fwyaf o'r wlad (tua 75%) ar uchder o 100 medr (330 troedfedd) neu'n îs uwchlaw lefel y môr, ag eithrio'r Mynyddoedd Cardamom (man uchaf 1,813 m / 5,948 troedfedd) a'u hestyniad yn y de-ddwyrain, y Mynyddoedd Dâmrei ("Mynyddoedd yr Eliffantod") (ystod uchder o 500–1,000 m neu 1,640–3,280 troedfedd), yn ogystal â tharenni serth y Mynyddoedd Dângrêk Mountains (uchder cyfartalog 500 m / 1,640 troedfedd) ar hyd y ffin gydag ardal Isan Gwlad Tai. Man uchaf Cambodia ydy Phnom Aoral, ger Pursat yng nghanol y wlad, sy'n 1,813 medr (5,948 troedfedd).

## Hanes

*Prif: Hanes Cambodia*
Byddin Khmer yn mynd i frwydro yn erbyn y Cham.
Amcangyfrifir fod y dystiolaeth gynharaf o wareiddiad datblygedig yn y Cambodia fodern yn dod ar ffurf cloddweithiau crwn artiffisial o'r mileniwn gyntaf CC. Yn ystod y 3g, 4g a'r 5g, unodd y taleithiau Indianeiddiedig Funan a Chenla i greu'r hyn a elwir yn Cambodia a de-orllewin Fietnam. Tybir gan y mwyafrif o ysgolheigion fod y taleithiau hyn yn rhai Khmer.

Brenhiniaeth gyfansoddiadol ers 1947 yw Cambodia.

## Gwleidyddiaeth

*Prif: Gwleidyddiaeth Cambodia*
Ym mis Medi 2013 penderfynodd pwyllgor etholiad cyffredinol roi buddugoliaeth i Blaid Bobl Cambodiaidd er honiadau o dwyll etholiadol.

## Diwylliant

*Prif: Diwylliant Cambodia*
## Economi

*Prif: Economi Cambodia*
## Cyfeiriadau

 *Eginyn erthygl sydd uchod am **Cambodia**. Gallwch helpu Wicipedia drwy ychwanegu ato*